Alexandru Noapteş, fostul director al CFR, a renunţat la funcţia de director adjunct al ADPP Sector 1. Decizia vine în urma unui reportaj al Digi24.

Fostul director al CFR Călători, Alexandru Noapteş, căruia în decembrie 2014 instanţa supremă i-a confiscat 1,4 milioane de euro, bani pe care nu i-a putut justifica, a fost numit în urmă cu o săptămână director adjunct peste spaţiile verzi din Sectorul 1 al Capitalei.

Primarul Daniel Tudorache, care a demis fosta conducere a departamentului, susţine că numirea lui Noapteş a fost făcută de noul director general şi că a aflat de ea din presă. Edilul mai spune şi că a cerut rezolvarea situaţiei, din cauza imaginii controversate a fostului şef al CFR.